    Èmi náà mú àdá, ó di ọ̀nà ìyààrá rẹ̀. Bí mo ti n lọ ti mo fẹ́ wọlé, se ni mo rí ti ògiri ẹnu ọ̀nà ní apá ọ̀tún àti apá òsì súnmọ̀ ara wọn, tí wọ́n pade sinsin tí kò sì sí ojú ọ̀nà mọ́, mo bá padà, mo lọ dúró. Bí mo ti dé ibi ti mo kọ́ dúró mo tún rí i pé ògiri yìí bìlà sẹ́yìn, ìlẹ̀kùn ìyààrá ìyàwó mi tú sí, mo múra ó di ibẹ̀ pẹ̀lú àdá mi. Ṣùgbọ́n bí mo tún ti fẹ́ wọlé ogiri padà, n kò rí ojú ọ̀nà mọ́, mo tún lọ. Ìgbà tí ó di ẹ̀ẹ̀kẹta tí ogiri bílà sẹ́yìn tí mo rí ojú ọ̀nà tí mo lọ pẹ̀lú àdá mi, mo gbé ẹsẹ̀mi kan, ó rọra fún díẹ̀, kò fún un pupọ̀, ṣùgbọ́n n kò lè fa ẹsẹ náà yọ mọ́.
    Emi naa mu ada, o di ona iyaara re. Bi mo ti n lo ti mo fe wole, se ni mo ri ti ogiri enu ona ni apa otun ati apa osi sunmo ara won, ti won pade sinsin ti ko si si oju ona mo, mo ba pada, mo lo duro. Bi mo ti de ibi ti mo ko duro mo tun ri i pe ogiri yii bila seyin, ilekun iyaara iyawo mi tu si, mo mura o di ibe pelu ada mi. Sugbon bi mo tun ti fe wole ogiri pada, n ko ri oju ona mo, mo tun lo. Igba ti o di eeketa ti ogiri bila seyin ti mo ri oju ona ti mo lo pelu ada mi, mo gbe esemi kan, o rora fun die, ko fun un pupo, sugbon n ko le fa ese naa yo mo.